«Հայրենիքի մէջ հաստատուելու միտքը մեզի շատ կ´ոգեւորէ եւ ուժ կու տայ: Իմ ու կնոջս մտահոգութիւնն էր, որ մեր երեխաները պահպանէին ինքնութիւնն ու լեզուն, այդ պատճառով ալ առանց վարանելու, որոշեցինք Հայաստան գալ` վստահ ըլլալով, որ ամէն ինչ լաւ պիտի ըլլայ»,-ըսաւ Սահակ Քեշիշեան` աւելցնելով, որ ազգային համախմբուածութեան շնորհիւ միայն` կարող ենք յաղթահարել մեր առջեւ ծառացած մարտահրաւէրները եւ հզօր Հայաստան կերտել: